Boerebetoging ruk Duitse hoofstad tot stilstand | Maroela Media
Boerebetoging ruk Duitse hoofstad tot stilstand
Foto: (AP Photo/Michael Sohn)
Op 26 November het duisende boere uit die hele Duitsland met massiewe trekkers na die hoofstad Berlyn opgeruk. Dit was ŉ gesig om te aanskou hoe lang konvooie trekkers (op die ou einde was dit sowat 8 400 trekkers en 40 000 boere) van alle kante saamgetrek het in die middelpunt van die hoofstad, by die Brandenburger Tor.
Dit het amper gelyk soos tenks wat inrol en die mag oorneem. Die lang Straße des 17. Juli was vir een dag die grootste parkeerplek in Duitsland. Hoewel dit die verkeer ontwrig het, het talle van die hoofstad se bewoners hulle steun uitgedruk deur vir die boere die duim-op-teken te wys en te waai. Op die trekkers was vlae gemonteer van die onderskeie streke waar die boere vandaan kom. Ek het self van die trekkers gesien by die besige Ernst Reuter Platz waar ek werk en met boere gesels wat van die ander kant van Duitsland gekom het.
Foto: (AP Photo/Markus Schreiber)
Die betoging is gereël deur die organisasie Landschafft Verbindung (die platteland verbind mense), wat eers in Oktober gestig is en sterk deur die sosiale media werk. Die voorbereidings agter die skerms was baie suksesvol en die uitwerking geweldig – dit was die oorheersende tema van die dag, en sal nog ŉ nadraai hê.
Die rede vir die woede van die boere kan tweeledig opgesom word: die streng maatreëls van die regering om die omgewing te beskerm ruïneer die boere en is dikwels teenproduktief en werklikheidsvreemd. Verder is die boere moeg om die sondebok vir alles te wees en om by die wetmakingsproses geïgnoreer te word. Hulle verlang na meer waardering vir hulle veeleisende werk.
Die uitgangspunt was duidelik: Hulle is nie teen omgewingsbeskerming nie; inteendeel, in die praktyk doen hulle baie meer vir die behoud van biodiversiteit en die natuur as die stedelinge, maar hulle is moeg om deur ŉ verwyderde regering voorgesê te word sonder om ŉ inspraak te hê, en om deur ŉ stedelike elite verag en gekritiseer te word.
Die minister van omgewingsake, Svenja Schulze, wat die boere te woord gestaan het, het die regering se streng omgewingsmaatreëls verdedig en die boere het demonstratief die rug op haar gedraai. Ook die minister van landbou, Julia Klöckner, het dit nie veel makliker gehad met haar dialoogpoging nie.
Die regering het onder die indruk van die groot klimaatbetogings van die afgelope maande streng wetgewing ingestel om motorvervoer, kragopwekking, nywerheidsproduksie en landbou (onder meer) nog strenger te reguleer. Hoewel almal vir ŉ gesonde omgewing is, en mense ook tot sekere aanpassings bereid is, is talle maatreëls ŉ straf vir sekere groepe sonder om doeltreffend te wees.
Foto: (AP Photo/)
Al die beskermingsmaatreëls kos geld, tyd en moeite om in te stel en die winsgrens vir boere is reeds klein, hulle werksure en werksdruk hoog. Ál meer stedelinge verlang na ál meer kos, en boonop gesofistikeerde, omgewingsvriendelike en gesonde kos teen billike pryse, en ál minder boere moet dit produseer terwyl die landbougrond minder raak. Hoe moet hulle die produksie verhoog as hulle nie mag kunsmis gebruik nie? En hoe kan hulle beesmis gebruik, as die aanhou van vee net moeiliker gemaak word? Hoe moet mense gevoed word as daar ál meer propaganda teen vleisproduksie is? Boonop word boere onnodig beskuldig omdat hulle boerderye ŉ impak op die omgewing het. Hulle doen die vuilwerk sodat die stedelinge, onder wie die elite in politiek en media, kan eet.
Die boerebetogings in Duitsland het iets van die geelbaadjie-protesgolf in Frankryk gehad. Dit is dieselfde verdelingslyne tussen ŉ linkse stedelike elite wat die hele wêreld wil red op ander mense se koste, en die gewone, hardwerkende mense wat sukkel om elke maand kop bo water te hou. En om die sondebok en slaansak vir alles te wees is iets wat Suid-Afrikaanse boere ook baie goed ken.
VSA-politiek: Donald Trump gaan nêrens nie
Podlitiek: Onderhoud met André (Onrehabiliteerbare Afrikaner)
Uitstekend. Geen boer kan regtig boer as hy sy grond kan bewerk op sodanige mate dat dit optimaal gebruik kan word nie.
“Lassen Sie die Bauern den linken Klimaprotestierenden ein oder zwei Dinge zeigen.”
Lyk my die wereld oor is daar ‘n aanslag op plattelandse gemeenskappe deur gierige en gemaksugtige/naiewe stedelinge.
As ons boere so bymekaar sou kom, is alles weg wanneer hulle terug huistoe gaan. Julle moet nie kla nie, wees bly julle is nie ‘n boer in SA. Dis goed dat jul regering ferm is aangaande omgewingsbeskerming. Hier by ons word die hele natuur stadig maar seker uitgewis.
Nederkaner · 2 weke gelede
Dieselfde ding het hier in Nederland gebeur en moet nie ‘n fout maak nie die “stedelinge” staan agter die boere. Dis die politiese elite wat dink hulle weet wat beste vir almal is.
kobie · 2 weke gelede
Duitsers kan saamstaan vir n goeie saak die sogenaamde afrikaners kan leer by hulle.
Dis lankal tyd dat die politieke elite wat die vrugte van die hardwerkende burgers konfiskeer met belastings en dan hulleself sit en vetvreet terwyl hulle sit en wette maak oor goed wat hulle niks kennis het nie om die werkersklas te reguleer……
Stef · 2 weke gelede
Wat die groenes nie verstaan nie is dat daar laank gelede miljoene dier wild geloop het en metaan gas die lug in gepomp het.
Hulle is uit geroei en vervang met baie minder mak diere sodat groenmannetjie n kruisskyf kan eet terwyl hy die boere aanval. Wie is John Galt?
Potgieter · 2 weke gelede
As al ons boere so kan saam staan sal ons verseker ‘n impak maak. Ons praat te veel en doen niks.
Uitstekende waarhede waarvan die sg regerende en akademiese en besluitnemende elite moet kennis neem. Die vuil spel waartoe hd elite hul wend , sien mens duidelik in die VSA geillustreerd waar dit ten diepste gaan oor die geveg tussen die gewone man en die elite s. Ek haat dit om die woord “elite” vir hd hoogmoedige en selfbehepte mense te gebruik.
Konstantinos Apostolides · 2 weke gelede
Wanneer mense glo in die leun van ewolusie dan glo hulle ook in die miete van aardverwarming soos die mense in die volgende ystydperk gelo het in die 1970s, wat nooit gekom het nie.
Die meeste van die politici van die Duitse groen party en van die regerings partye het geen lewenservaring nie en gaan na die skool direk in die politiek in. Baie het ook nie hulle universiteits-studies voltooi nie. Vele andere het vir hulle doktorsgrade by ander afgeskryf. Dis die mense wat vir ander mense wil voorskryf hoe om te leef. Die meeste is in die politiek vir self-verwesenliking en om die eie loopbaan te bevorder of te red.
Die Boerebetoging is inderdaad ´n goeie ontwikkeling in Duitsland. Die AfD as enigste opposisionele party sal nie die land alleen kan red nie. Een boer het in die kameras gedryg dat hulle die infrastruktuur nog baie meer kan ontwrig as hulle wil en as noodwendig betrag.
Johan J · 2 weke gelede
Die regerings van die wêreld wil nie die realiteit in die oë kyk dat die omgewing verwoes word omdat daar te veel mense op die aarde is en nou maak hulle allerhande belaglike wette wat boere beperk om kos te produseer. Almal weet dit gaan nie die probleem oplos nie maar iemand moet die skuld gegee word.